આ વખતે જેટલું દુઃખ આપવું હોય તેટલું આપીને સર્વે કસર ટાળી નાખજો. આવાં તેમનાં બળનાં વચન સાંભળીને મહારાજ બહુ રાજી થયા અને બોલ્યા કે એમને પ્રારબ્ધ પ્રમાણે સાત દિવસની પીડા ભોગવવાની હતી, પણ હવે બે દિવસ ભોગવીને પરમ દિવસે અમારા અક્ષરધામમાં જશે. એમ કહીને મહારાજે તેમના માથા ઉપર બંને હાથ મૂક્યા અને રાજી થઇ બોલ્યા કે સાધુ ખરા ધીરજવાળા છે. પછી મહારાજ બંગલે પોઢવા પધાર્યા અને મહારાજના કહેવા પ્રમાણે તે સાધુ ત્રીજે દિવસે દેહ મૂકીને ધામમાં ગયા.